QSDyî bi eşkerayîyêke pare kerd ke hêzanê înan 3 ajanî tepiştê û bi agahîyanê ke nê ajanan dayê, fermandar û şerwanê QSDyî ameyê şehîdkerdene.
QSDyî eşkerayîya xo de wina vat: ''Nê ajanê ke dewleta tirke rê xebitîyayêne, netîceya teqîbê hêzanê ma de tepişîyayî. Goreyê îtîrafanê nê ajanan netîceya agahîyanê ke înan dayê dewleta tirke de Fermandara QSDyî Sosine Bîrhat, şerwanê Meclîsê Leşkerî yê Til Temirî Rûbar Hesekê, şerwan Seyfullah Ehmed û Endamê Meclîsê Leşkerî yê YPGyî Rênas Roj şehîd bîyî.
Nameyê nê ajanan wina yê: Y.E.S (camêrd), E.E.S (cinîye) û R.H.H (cinîye).
Înan bi xo îtîraf kerd ke ê pabesteyê MÎTî bîyê.''
